**Magyar Labdarúgó Szövetség**

Fejér Megyei Igazgatóság

/ Fejér Megyei Labdarúgó Szövetség /

 

 **FEJÉR MEGYEI TÉLI MŰFÜVES BAJNOKSÁG**

**Fejér Megyei Téli Műfüves férfi felnőtt, nagypályás, labdarúgó bajnokság versenykiírása**

**2019– 2020.**

|  |  |
| --- | --- |
| **Jóváhagyás** |  |
| **Utolsó módosítás** |  |
| **Hatálybalépés** |  |
| **Érvényesség** |  |
| **Verziószám** |  |
| **Határozatszám** |  |

Tartalom

1. A bajnokság szervezője és rendezője, a bajnokság típusa és hivatalos neve 2

2. A bajnokság célja 2

3. A bajnokság nevezési és részvételi feltételei 2

4. A bajnokság nevezési eljárása során betartandó határidők 2

5. A bajnokság résztvevői 3

6. A bajnokság rendszere 3

7. A bajnokság helyszíne és időrendje 5

8. A bajnokság díjazása 5

9. A bajnokság Fair Play versenye 5

10. A bajnokság költségei 5

11. Játékjogosultság 5

12. A labdarúgók felszerelése 6

13. Egyéb rendelkezések 6

14. Záró rendelkezések 7

#### A bajnokság szervezője és rendezője, a bajnokság típusa és hivatalos neve

##### A bajnokságot a Magyar Labdarúgó Szövetség (továbbiakban: MLSZ) írja ki.

##### A szervezésével és működtetésével az MLSZ Fejér Megyei Igazgatóságát bízza meg.

##### Az MLSZ Fejér Megyei Igazgatóság Versenybizottságának elnökét és tagjait az MLSZ Fejér Megyei Igazgatóság Társadalmi Elnöksége nevezi ki.

#####  A 2019-2020. évi Fejér Megyei Téli Műfüves Bajnokság amatőr rendszerű, férfi felnőtt nagypályás labdarúgó bajnokság.

##### A 2019-2020. évi Fejér Megyei Téli Műfüves Bajnokság (továbbiakban: bajnokság) hivatalos neve: **Fejér Megyei Téli Műfüves Bajnokság**

#### A bajnokság célja

##### A labdarúgás fejlesztésére vonatkozó sportszakmai feladatok megvalósítása.

##### A csapatok folyamatos és színvonalas versenyzésének biztosítása.

##### Lehetőséget biztosítani a Fejér megyei labdarúgó bajnokságok I-III. osztályában illetve a Férfi Felnőtt nagypályás NB III. osztályú bajnokságban szereplő Fejér megyei székhelyű felnőtt csapatnak a téli időszakban, jó minőségű műfüves futballpályán játszandó felkészülési találkozókra, ezáltal elősegítve felkészülésüket a bajnoki versenysorozatra.

##### A Fair Play elv érvényre juttatása, a Fair Play magatartásforma népszerűsítése.

#### A bajnokság nevezési és részvételi feltételei

##### A bajnokságba indulási (nevezési) jogával élő sportszervezet csapatának, ha nevezését jogerősen elfogadták, részvételi kötelezettsége van.

##### A sportszervezet nevezési díjat fizet. A nevezési díj összege: **180.000,- Ft. (Egyszáznyocvanezer forint)**, melyet a nevezés határidejéig az MLSZ Fejér Megyei Igazgatóság számlájára (**11707024-20480772**) utal át, vagy fizet meg. A nevezési díj tartalmazza a bajnokság versenyeztetéssel kapcsolatos költségeit.

##### A nevezési díj befizetéséről szóló igazolás csatolása a nevezési dokumentációhoz.

#### A bajnokság nevezési eljárása során betartandó határidők

##### Az MLSZ Fejér Megyei Igazgatóság által kiadott nevezési lapot, valamint a mellékleteket, a nevezési díj és a tagdíj befizetésének igazolását **2020. január 10-én (péntek) 12.00 óráig** kell elektronikusan a mindenkor hatályos ügyviteli rendszeren (IFA) keresztül érkeztetni az MLSZ Fejér Megyei Igazgatósághoz. (A fenti időpontig a nevezési dokumentációt fel kell tölteni a mindenkor hatályos ügyviteli rendszerbe.)

##### Az MLSZ Fejér Megyei Igazgatóság Versenybizottsága a beérkezett nevezési dokumentáció feldolgozása után az érintett sportszervezet(ek)et írásban hiánypótlásra szólítja fel (a nevezési lapon megadott faxszámra és/vagy e-mail-re), melynek határideje: 2020. január 13. (hétfő).

##### További határidők:

|  |  |
| --- | --- |
| Hiánypótlások beadása | 2020. január 17. (péntek) 12.00 óra |
| Versenybizottság I. fokú határozat | 2020. január 22. |
| Fellebbezési határidő | 2020. január 27. (hétfő) 12.00 óra |
| Fellebbviteli Bizottság II. fokú határozat  | 2020. január 29. |

##### Nevezés csak hiánytalanul, minden adattal kitöltött nevezési felülettel, valamint a szükséges mellékletekkel és a nevezési díj és a tagdíj befizetésének igazolásával fogadható el.

A bajnokságra nevező társadalmi szervezet nevezési lapjához kötelezendően csatolandó dokumentációk:

###### Alapszabály másolata;

###### Képviseletre jogosult aláírási címpéldányának másolata;

###### Egyesület bejegyzéséről szóló bírósági végzés másolata;

###### Társadalmi szervezet kivonat eredeti példánya (2019. szeptember 1. utáni keltezésű);

###### NAV együttes adóigazolás és Önkormányzati adóigazolás eredeti példánya (2019. szeptember 1. utáni keltezésű);

###### 2019-2020. bajnoki évre vonatkozó tagsági díj befizetését igazoló számla másolata, melyet a sportszervezet székhelye szerinti illetékes MLSZ Fejér Megyei Igazgatóság állított ki.

###### A sportszervezet székhelye szerint illetékes MLSZ Fejér Megyei Igazgatóság írásos nyilatkozata, hogy a sportszervezetnek vele szemben nincs tartozása.

**A fenti pontban felsorolt mellékleteket csak abban az esetben kell a leadott nevezési laphoz csatolni, amennyiben az NB-s vagy a Megyei I., II., III., osztályú bajnokságban szereplő csapatuk nevezési dokumentációjához nem lett leadva!**

A bajnokságra nevező gazdasági társaság nevezési lapjához kötelezendően csatolandó dokumentációk:

###### Hatályos Társasági szerződés másolata csatolandó.

###### Ügyvezető aláírási címpéldányának másolata csatolandó.

###### 30 napnál nem régebbi cégkivonat eredeti példánya NAV együttes adóigazolás és Önkormányzati adóigazolás eredeti példánya

###### 2019-2020. bajnoki évre vonatkozó tagsági díj befizetését igazoló számla másolata, melyet a sportszervezet székhelye szerinti illetékes MLSZ Fejér Megyei Igazgatóság állított ki.

###### A sportszervezet székhelye szerint illetékes MLSZ Fejér Megyei Igazgatóság írásos nyilatkozata, hogy a sportszervezetnek vele szemben nincs tartozása.

###### **A fenti pontban felsorolt mellékleteket csak abban az esetben kell a leadott nevezési laphoz csatolni, amennyiben az NB-s vagy a Megyei I., II., III., osztályú bajnokságban szereplő csapatuk nevezési dokumentációjához nem lett leadva!**

##### Hiánypótlás esetében 10.000,- Ft. (Tízezer forint 00/100) hiánypótlási díj fizetendő. (A hiánypótlási határidő nem vonatkozik a nevezési díjra.)

##### A hiánypótlási határidő leteltét követően benyújtott dokumentumok nem vehetők figyelembe a fellebbviteli eljárás során.

##### Az MLSZ Elnöksége a Versenyszabályzat ide vonatkozó pontja alapján gyorsított versenyügyi eljárás keretében 5 napos fellebbezési határidőt szabott meg.

#### A bajnokság résztvevői

##### A 2019-2020. évi MLSZ Fejér megyei labdarúgó bajnokságok I-III. osztályában illetve a Férfi Felnőtt nagypályás NB III. osztályú bajnokságban szereplő Fejér megyei székhelyű csapatok

##### Az MLSZ Fejér Megyei Igazgatóság Versenybizottsága, az időrendben beérkezett, a tervezett csapatszámnak megfelelő nevezést fogadja el!

#### A bajnokság rendszere

##### A bajnokságban résztvevő csapatokat az MLSZ Fejér Megyei Igazgatóság Versenybizottsága csoportokba osztja be. Minden csoportba 4 csapat kerül besorolásra.

##### Csoportmérkőzések:

###### Minden csoportban a csapatok egyszer találkoznak csoportbeli ellenfeleikkel.

###### Helyezések meghatározása:

A csoport végső sorrendjét (helyezés) a 3 forduló mérkőzéseinek eredményei döntik el.

A helyezések az összpontszám alapján kialakított rangsor szerint kerülnek meghatározásra.

A mérkőzés győztes csapata 3 pontot, döntetlen eredmény esetén mindkét csapat 1-1 pontot kap. Vereség esetén a csapat nem kap pontot.

A csoport első helyezett csapata a legtöbb pontot szerzett sportszervezet, utolsó helyezett csapata a legkevesebb pontot szerzett sportszervezet.

Azonos pontszám esetén a sorrend az alábbiak szerint kerül meghatározásra:

|  |
| --- |
| 1. a bajnokságban elért több győzelem; |
| 2. a bajnoki mérkőzések gólkülönbsége; |
| 3. a bajnoki mérkőzéseken rúgott több gól; |
| 4. az egymás ellen játszott bajnoki mérkőzés pontkülönbsége (körbeverés esetén az érintett csapatok eredménye alapján elkészített tabella); |
| 5. az egymás ellen játszott bajnoki mérkőzés gólkülönbsége (körbeverés esetén az érintett csapatok eredménye alapján elkészített tabella); |
| 6. a bajnokság fair play értékelésében elért jobb helyezés; |
| 7. sorsolás. |

##### Rájátszás (helyosztók):

###### Az azonos helyszínen mérkőző csoportok azonos helyén végző csapatai mérkőznek egymás ellen.

###### Rájátszás (helyosztók) mérkőzésein a szabályok a következők:

Egy mérkőzésen dől el a helyezés.

Amennyiben a rendes játékidőben döntetlen az eredmény, akkor a helyezés a büntető pontról végzett rúgásokkal dől el a Labdarúgás Játékszabályainak rendelkezései szerint. (Hosszabbítás nincs!)

#### A bajnokság helyszíne és időrendje

##### A mérkőzések helyszíne:

#####  Csákvár

 Dunaújváros

 Gárdony

Iváncsa

Martonvásár

Mór

Székesfehérvár

##### A bajnokság időtartama: 2020. február 1 – február 23.

#### A bajnokság díjazása

##### A helyezést elérő sportszervezetek díjazása mérkőzés helyszínenként:

|  |  |
| --- | --- |
| 1. helyezett | Serleg  |
| 2. helyezett | Serleg  |
| 3. helyezett | Serleg  |

#### A bajnokság Fair Play versenye

##### A bajnokság legsportszerűbb sportszervezete Fair Play serleg díjazásban részesül.

#### A bajnokság költségei

##### A bajnokságban résztvevő sportszervezeteket részvételük kiadásai (utazás, étkezés, szállás, stb.), valamint a csapatukat elkísérő szurkolók mellett közreműködő saját biztonsági szolgálatot ellátók költségei terhelik.

##### A bajnokság versenydíjait az MLSZ Fejér Megyei Igazgatóság biztosítja.

#### Játékjogosultság

A) A csapatokban csak érvényes játékengedéllyel és érvényes sportorvosi igazolással rendelkező játékosok szerepelhetnek, amit a mérkőzés előtt a játékvezetők ellenőriznek!

#### A labdarúgók felszerelése

##### A labdarúgók a bajnokság során mezszámot viselnek, mely 1-99-ig egész szám lehet. A szám hossza a mez hátulján legalább 25 cm.

##### Minden hivatalos mérkőzésen a labdarúgóknak a sípcsontvédő használata KÖTELEZŐ!

##### Amennyiben a mérkőzés játékvezetője úgy ítéli meg, hogy a két csapat felszerelésének színösszeállítása zavaró, akkor a pályaválasztó csapat köteles más színű sportfelszerelésben játszani.

#### Egyéb rendelkezések

##### A mérkőzések verseny ügyeit az MLSZ Fejér Megyei Igazgatóság Versenybizottsága, fegyelmi ügyeit az MLSZ Fejér Megyei Igazgatóság Fegyelmi Bizottsága tárgyalja. Az MLSZ Verseny- illetve Fegyelmi Szabályzattól eltérően a Verseny- és a Fegyelmi Bizottság határozatai ellen 2 nap a fellebbezési határidő. A bajnoki mérkőzés eredménye ellen 2 napon belül óvás nyújtható be. Az óvási díj mértéke 5.000,- Ft.

##### Játékjogosultság: azok a labdarúgók, akiknek bajnoki és/vagy kupamérkőzésre szóló eltiltásuk még nem járt le szerepelhetnek. Nem léphetnek viszont pályára azok, akiknek az időre (hónap, év) szóló eltiltásuk még érvényben van.

##### Egy találkozón maximum 5 fő próbajátékos szerepeltetésére van lehetőség, akinek szintén kell érvényes játékengedéllyel és sportorvosi igazolással rendelkeznie. Egy próbajátékos az egész torna folyamán csak egy csapatban léphet pályára.

##### A mérkőzéseken csak olyan labdarúgó léphet pályára, **aki a mérkőzés lejátszásának napján a 16. életévét betöltötte**.

##### Játék idő: 2x40 perc

##### Csere: a mérkőzésre benevezhető 7 cserejátékosból mind a 7 fő becserélhető.

##### A mérkőzésekre a csapatok kötelesek - az esetlegesen fellépő sérülések ellátására - magukkal hozni egészségügyi felszerelést (pl.: egészségügyi dobozt, stb.)!

##### Minden mérkőzés előtt a csapatvezetők a játékvezetők részére kötelesek átadni kitöltve a versenyjegyzőkönyvet, amelybe a csapatok előre meghatározott mezszámmal maximum 18 játékost írhatnak be.

##### A torna során begyűjtött 3. sárga lapos figyelmeztetés után, a soron következő mérkőzésen a labdarúgó nem szerepelhet!

##### A sárga- és piros lapos büntetések nem törlődnek, az egész tornára érvényesek.

##### Piros lapos kiállítás egész mérkőzésre szól, a kiállított játékos a következő mérkőzésen nem szerepelhet. A következő héten a fegyelmi bizottság dönt határozatban a játékos eltiltásával és mértékével kapcsolatban!

##### A csapatok felelősséget vállalnak saját szurkolóik, játékosaik tornán való magatartásáért. Fegyelmezetlenség esetén a labdarúgó és/vagy a sportszervezet ellen fegyelmi eljárás kerül lefolytatásra! A bajnokságban a sportszervezeteknek mérkőzésenként minimálisan 2-2 fő rendezőt kell biztosítani. A rendezői névsort az igazgatóság által rendszeresített nyomtatványon a mérkőzés előtt kell a játékvezetőnek leadni. A műfüves pályák használati szabályait megsértő sportszervezetek kizárhatók a bajnokságból.

##### A csapat első ki nem állásakor a mérkőzés 3 pontja 3:0-s gólkülönbséggel a vétlen csapat javára kerül jóváírása. A második ki nem állás után a csapat a bajnokságból kizárására kerül!

##### Várakozás idő mérkőzés kezdési idejére vonatkozóan nincs.

##### A bajnokság lebonyolításával kapcsolatos, a jelen versenykiírásban nem szereplő, kérdésekben a Szabályzatokhoz kapcsolódó díjfizetési rend előírásait és a labdarúgó sportágra vonatkozó törvényeket, szabályzatokat kell betartani.

#### Záró rendelkezések

##### Alkalmazás

Jelen szabályzat alkalmazásának felelőse az MLSZ Fejér Megyei Igazgatóság igazgatója.

##### Módosítás

Jelen dokumentum módosításához szükséges véleményezési folyamatba a következő szerveket/testületeket/egységeket/személyeket kell legalább bevonni:

1. MLSZ Versenyigazgatóság
2. MLSZ Fejér Megyei Igazgatóság

A nevezési határidő lejárta után, de a verseny (bajnokság, kupa, torna) megkezdése előtt a hatályos versenykiírást csak az adott versenyrendszerben induló sportszervezetek 2/3-os többségének írásos, egyetértő beleegyezésével lehet módosítani. A verseny (bajnokság, kupa, torna) megkezdése után a hatályos versenykiírást csak az adott versenyben induló valamennyi sportszervezet írásos, egyetértő beleegyezésével lehet módosítani.